《送伯奇入官》
元代·赵偕

目断斜阳雁不来，碧空无畔绝尘埃。此心久矣坚如石，生意萧然冷似灰。

之子入官偏局蹐，谁人为我暂徘徊。秋风已到桂枝上，借问缘何花未开。

作者简介：庆元慈溪人，字子永。宋宗室之后，故不仕，隐居大宝山。学宗杨简，以静虚为尚，学者称宝峰先生。慈溪令执经请业，行弟子礼，偕以治民事宜告之。方国珍据浙东，逼偕出仕，不从。有《宝峰集》，或称《宝云堂集》。